Avertizare ANM: Cod portocaliu de vijelii și averse pentru 10 județe, valabil sâmbătă după-amiază.
Meteorologii au emis sâmbătă o avertizare Cod portocaliu de vijelii și averse valabil în 10 județe din țară. Avertizarea este în vigoare sâmbătă, între orele 13.00 și 23.00. Sunt vizate județele Mehedinți, Gorj, Sibiu, Vâlcea, Brașov, Argeș, Dâmbovița, Prahova, Buzău și Vrancea.
Meteorologii au emis sâmbătă o avertizare Cod portocaliu de vijelii și averse valabil în 10 județe din țară.Sunt vizate de avertizarea Cod portocaliu județele Mehedinți, Gorj, Sibiu, Vâlcea, Brașov, Argeș, Dâmbovița, Prahova, Buzău și Vrancea.În aceste zone vor fi perioade cu instabilitate atmosferică deosebit de accentuată. Vor fi vijelii puternice, intensificări ale vântului cu rafale de peste 70-80 km/h, frecvente descărcări electrice și grindină. Local vor fi averse torențiale, iar cantitățile de apă vor depăși 30-50 l/mp.Avertizarea este în vigoare sâmbătă, între orele 13.00 și 23.00.În același interval, vor fi sub avertizare Cod galben mai multe județe din Crișana, Maramureș, Transilvania, local în Oltenia, Muntenia și jumătatea sudică a Moldovei, precum și la munte. În aceste zone vor fi perioade cu vijelii, frecvente descărcări electrice, averse torențiale și grindină. Cantitățile de apă vor depăși pe alocuri 25-40 l/mp.Pentru duminică, meteorologii au emis o avertizare Cod portocaliu de caniculă în 23 de județe din țară și în Capitală. Este vorba de Bihor, Alba, Hunedoara, Arad, Timiș, Caraș-Severin, Mehedinți, Gorj, Dolj, Vâlcea, Olt, Argeș, Teleorman, Giurgiu, Dâmbovița, Ilfov, Prahova, Călărași, Ialomița, Buzău, Brăila, Galați, Vrancea și în Capitală.În aceste zone, disconfortul termic va fi deosebit de accentuat, iar indicele temperatură-umezeală (ITU) va depăși pragul critic de 80 de unități. Temperaturile maxime se vor situa între 37 şi 40 de grade, iar izolat în Lunca Dunării se vor atinge 41 de grade.Alte județe din Dobrogea, Moldova și Transilvania vor fi sâmbătă sub Cod galbe. Valul de căldură va persista în cea mai mare parte a țării, disconfortul termic va fi ridicat, iar indicele temperatură-umezeală (ITU) va depăși pragul critic de 80 de unități. În regiunile vestice, sudice și local în restul teritoriului va fi caniculă. Temperaturile maxime se vor situa în general între 34 și 38 de grade, iar noaptea, local, temperaturile nu vor coborî sub 20 de grade.